Geoffrey Chaucer

Llenor Saesneg o Loegr oedd Geoffrey Chaucer (c. 1343 – 25 Hydref, 1400?). Mae'n fwyaf adnabyddus fel awdur The Canterbury Tales ("Chwedlau Caergaint").

Bywgraffiad
Ganed ef yn Llundain tua 1343, ond does dim sicrwydd am y dyddiad hwnnw. Bu'n ŵr llys, diplomydd a gwas sifil. Pan ymosododd Edward III, brenin Lloegr, ar Ffrainc yn nechrau'r Rhyfel Can Mlynedd, aeth Chaucer i Ffrainc gyda Lionel o Antwerp, Dug Clarence. Yn 1360, cymerwyd ef yn garcharor yng ngwarchae Reims; cafodd ei ryddhau am dâl.

Nid oes llawer o fanylion ar gael am ei fywyd, ond ymddengys iddo deithio yn Ffrainc, Sbaen a Fflandrys, ac iddo efallai fynd ar bererindod i Santiago de Compostela. Tua 1366, priododd Philippa (de) Roet. Ymwelodd a Genova a Fflorens yn 1373, a chredir i farddoniaeth yr Eidal ddylanwadu arno.

Yn 1374 cafodd swydd Comptroller porthladd Llundain, swydd a ddaliodd am ddeuddeng mlynedd. Credir iddo ysgrifennu'r rhan fwyaf o'i weithiau yn y cyfnod yma, gan ddechrau gweithio ar The Canterbury Tales yn y 1380au cynnar. Daeth yn Aelod Seneddol dros Swydd Caint yn 1386.

 Gweithiau 

 Cyfieithiad o'r Roman de la Rose, efallai The Romance of the Rose
 The Book of the Duchess
 The House of Fame
 Anelida and Arcite
 Parlement of Foules
 Cyfieithiad o waith Boethius' Cysur Athroniaeth fel Boece
 Troilus and Criseyde
 The Legend of Good Women
 The Canterbury Tales
 Treatise on the Astrolabe

 Cerddi byrion 
 An ABC
 Chaucers Wordes unto Adam, His Owne Scriveyn
 The Complaint unto Pity
 The Complaint of Chaucer to his Purse
 The Complaint of Mars
 The Complaint of Venus
 A Complaint to His Lady
 The Former Age
 Fortune
 Gentilesse
 Lak of Stedfastnesse
 Lenvoy de Chaucer a Scogan
 Lenvoy de Chaucer a Bukton
 Proverbs
 To Rosemounde
 Truth
 Womanly Noblesse

Cyfeiriadau

Categori:Aelodau Senedd Lloegr
Categori:Beirdd Saesneg Canol
Categori:Beirdd y 14eg ganrif o Loegr
Categori:Beirdd Saesneg o Loegr
Categori:Diplomyddion o Loegr
Categori:Genedigaethau 1343
Categori:Marwolaethau 1400
Categori:Pobl a aned yn Llundain
Categori:Pobl fu farw yn Llundain